[image: image1]ROMÂNIA                                                                                                                   

JUDEŢUL TIMIŞ

PRIMĂRIA MUNICIPIULUI TIMIŞOARA

DIRECŢIA COMUNICARE

BIROUL RELAŢII PUBLICE, ÎNVĂŢĂMÂNT, SPORT, CULTURĂ

Nr. SC2009-012642/10.06,2009
[image: image2.png]



B-dul C. D. Loga nr. 1, 1900 Timişoara, Tel/fax: +40 256 204886, e-mail:   internet: www.primariatm.ro
REFERAT

Propunere de aprobare a acordării titlului de Cetăţean de Onoare 
al Municipiului Timişoara d-nei Mechtild Gollnick
Doamna Mechtild Gollnick s-a născut în 25 iunie 1947 în Schweich, Germania iar din anul 1991 domiciliază şi este activă în Timişoara fiind reprezentanta organizaţiei „Hilfe fur Kinder e V”prin intermediul căreia a sprijinit şi finanţat numeroase acţiuni încă din anul 1990.
Între anii 1991 -1998 a desfăşurat activitate didactică la Licelul Nikolaus Lenau şi Liceul William Shakespeare din Timişoara iar din anul 1998 şi-a dedicat întreaga activitate asociaţiei „Hilfe fur Kinder e V” Timişoara, la început ajuntându-şi soţul iar după decesul acestuia, în anul 2004, a continuat activitatea caritabilă în spiritul şi în stilul lui.

Doamna Mechtild Gollnick reuşeşte să finanţeze şi să sprijine proiecte sociale, să ofere ajutoare individuale şi personale pe baza donaţiilor şi sponsorizărilor obţinute prin organizaţia „Hilfe fur Kinder e V” Heinsberg-Germania. De asemenea, controlează şi urmăreşte utilizarea corectă a donaţiilor materiale sau financiare, decontează sponsorizările şi donaţiile faţă de sponsori şi donatori, întocmind rapoarte şi monitorizând activitatea fiecărui proiect.
„Hilfe fur Kinder e V” Timişoara finanţează proiecte pentru diferite categorii de beneficiari: pentru copii străzii, familii cu copii aflaţi în situaţie de risc de a-şi abandona copii, tinerii proveniţi din centre de plasament în vederea integrării socioprofesionale, proiecte legate de locuinţe protejate pentru tinerii dezinstituţionalizaţi, suplimente pentru îmbunătăţirea hranei copiilor din centrele de plasament, activităţi recreative (excursii, tabere, serbări), activităţi sportive, cadouri de Crăciun şi Paşti, materiale didactice şi sportive. De asemenea, pentru persoanele vârstnice sau pentru cele cu handicap d-na Gollnick a adus donaţii şi sponsorizări în alimente, aparatura electrocasnică sau mobilier.
Numai în anul 2008, d-na Gollnick prin organizaţia „Hilfe fur Kinder e V” Timişoara a finanţat numeroase proiecte de alfabetizare, cursuri de sprijin pentru tineri, taxe de şcolarizare pentru copiii nevoiaşi, a sprijinit financiar achiziţionarea  materialului didactic pentru copii proveniţi din familii aflate în dificultate. Cu ajutorul d-nei Gollnick au fost modernizate trei departamente ale Spitalului de copii din Timişoara, patru grădiniţe din cartierele mărginaşe ale oraşului şi a depus eforturi considerabile pentru realizarea cantinei sociale din zona Mehala.
Pentru întreaga sa activitate care a adus reale beneficii Timişoarei, propunem acordarea titlului de Cetăţean de Onoare al Municipiului Timişoara doamnei Mechtild Gollnick.

Menţionăm că această propunere de a i se acorda titlul de Cetăţean de Onoare al Municipiului Timişoara a fost făcută de mai multe asociaţii şi organizaţii care au beneficiat de sprijinul umanitar şi profesional al doamnei Mechtild Gollnick, iar referatul a fost întocmit de Biroul Relaţii Publice, Învăţământ, Sport, Cultură din cadrul Primăriei Municipiului Timişoara.

